สังคมข่าวหุ้น
วันนี้ TRUEE แถลงข่าวใหญ่ ซีอีโอคนใหม่ มนัสส์ มานะวุฒิเวช จับมือชารัด เมห์โรทรา รองประธานคณะผู้บริหาร ร่วมกันฉายภาพอนาคตของทรู
วันนี้ TRUEE แถลงข่าวใหญ่ ซีอีโอคนใหม่ มนัสส์ มานะวุฒิเวช จับมือชารัด เมห์โรทรา รองประธานคณะผู้บริหาร ร่วมกันฉายภาพอนาคตของทรู
1 มี.ค. 2566

วันนี้ TRUEE แถลงข่าวใหญ่ ซีอีโอคนใหม่ มนัสส์ มานะวุฒิเวช จับมือชารัด เมห์โรทรา รองประธานคณะผู้บริหาร  ร่วมกันฉายภาพอนาคตของทรู ภายหลังการควบรวมดีแทคเสร็จสมบูรณ์ โดยได้รับจดทะเบียนการควบบริษัทแล้ว ในวันที่ 1 มี.ค. 2566 ส่งผลให้บริษัท และ DTAC หมดสภาพจาก “การเป็นนิติบุคคล” โดยบริษัทใหม่ที่เกิดจากการควบบริษัท คือ บริษัท ทรู คอร์ปอเรชั่น จํากัด (มหาชน)
EGCO ปีนี้ฟื้น เทพรัตน์ เทพพิทักษ์ กรรมการผู้จัดการใหญ่ บมจ.ผลิตไฟฟ้า (EGCO) เผยทิศทางการดำเนินงานในปี 2566 มุ่งต่อยอดความสำเร็จและแสวงหาโอกาสการลงทุนในธุรกิจไฟฟ้าทั้งในและต่างประเทศ ทั้งโรงไฟฟ้าพลังงานสะอาดและโรงไฟฟ้าแบบดั้งเดิม โดยเฉพาะโรงไฟฟ้าที่ใช้ก๊าซธรรมชาติเป็นเชื้อเพลิง ซึ่งมีความจำเป็นในการสนับสนุนการเปลี่ยนผ่านของพลังงาน รวมทั้งพลังงานทางเลือกอื่น เช่น ไฮโดรเจน ตลอดจนพัฒนาเทคโนโลยีใหม่ที่ช่วยลดคาร์บอน ยื่นข้อเสนอในโครงการจัดหาไฟฟ้าจากพลังงานหมุนเวียนแบบ FiT ของภาครัฐ โดยผ่านการพิจารณาเบื้องต้น 16 โครงการ รวมกำลังผลิตกว่า 300 เมกะวัตต์ นอกจากนี้ ยังอยู่ระหว่างการก่อสร้างโรงไฟฟ้า “เอ็กโก โคเจนเนอเรชั่น ส่วนขยาย” กำลังผลิต 74 เมกะวัตต์ คาดว่าจะเริ่มเดินเครื่องเชิงพาณิชย์ในเดือน ม.ค. 2567
WINMED ผลงานดี  นันทิยะ ดารกานนท์ ประธานเจ้าหน้าที่บริหาร บริษัท วินเนอร์ยี่ เมดิคอล จำกัด (มหาชน) โชว์รายได้ปี 2565 ทะยานแตะ 703.41 ล้านบาท สร้างสถิติสูงสุดใหม่ กำไรสุทธิ 60.67 ล้านบาท รับอานิสงส์ยอดขายกลุ่มผลิตภัณฑ์ดูแลสุขอนามัยระบบเจริญพันธุ์เพิ่มขึ้น และจากโครงการ สปสช. บอร์ดอนุมัติจ่ายปันผลเป็นเงินสดในอัตรา 0.0569 บาท/หุ้น ผู้บริหารมั่นใจยอดขายโตต่อเนื่อง วางเป้ารายได้ปี 2566 เติบโต 30-40% ทุบสถิติใหม่
BGC ปิดดีล ศิลปรัตน์ วัฒนเกษตร ประธานเจ้าหน้าที่บริหาร บริษัท บีจี คอนเทนเนอร์ กล๊าส จำกัด (มหาชน) หรือ  BGC ปิดดีล M&amp;A ใช้งบลงทุน 580 ล้านบาท เข้าซื้อหุ้น 100% ใน “ไพร์ม แพ็คเกจจิ้ง” ผู้ผลิตและจำหน่ายบรรจุภัณฑ์พลาสติกชนิดอ่อนและม้วนฟิล์ม เพื่อขยายธุรกิจ Flexible Packaging ตามแผนยุทธศาสตร์มุ่งสู่การเป็นผู้นำธุรกิจบรรจุภัณฑ์ครบวงจร (Total Packaging Solutions) เพื่อสร้างการเติบโตอย่างแข็งแกร่งในระยะยาว จากแผนขยายพอร์ตบรรจุภัณฑ์ให้หลากหลายยิ่งขึ้น คาดเริ่มรับรู้รายได้และผลกำไรเข้ามายังบริษัทฯ ตั้งแต่ไตรมาส 2 นี้
ตัน ภาสกรนที  โชว์ผลงานไตรมาส 4 ยอดขายโต 25.5% เทียบกับช่วงเดียวกันของปีที่ผ่านมา กำไรทุบสถิติสูงสุดติดต่อกัน 3 ไตรมาส รายได้ปี 2565 รวม 6,340.4 ล้านบาท ปัจจัยหนุนเพียบ กำลังซื้อในประเทศฟื้น ตลาดชาพร้อมดื่มบูมรับเทรนด์สุขภาพ ทำให้ตลาดชายืนหนึ่งโต 22.88% ส่วน OEM ปิดดีลจ่อผลิตอีก 2 เจ้าใหญ่ ตลาด CLMV สัญญาณฟื้น เล็งบุกตลาดต่างประเทศใหม่ในตะวันออกกลางเพิ่ม พร้อมยันสภาพคล่องเต็มคาราเบล ด้านบอร์ดไฟเขียวจ่ายปันผลหุ้นละ 0.60 บาท
RS รุกหนัก สุรชัย เชษฐโชติศักดิ์ ประธานเจ้าหน้าที่บริหาร บมจ.อาร์เอส (RS) ตั้งเป้าปี 2566 เป็นปีแห่งการขยายธุรกิจในทุกมิติ ทั้งธุรกิจคอมเมิร์ซและธุรกิจเอ็นเตอร์เทนเมนต์ รวมถึงการลงทุนกับพันธมิตรใหม่ ๆ เพื่อขยาย Ecosystem ของ อาร์เอส กรุ๊ป ให้สมบูรณ์ยิ่งขึ้น โดยเริ่มที่การปรับโครงสร้างองค์กรใหม่เพื่อเตรียมความพร้อมของบริษัทในเครือเพื่อ Spin-off เข้าจดทะเบียนในตลาดหลักทรัพย์ฯ ด้วยจุดมุ่งหมายสำคัญ คือทำให้ อาร์เอส กรุ๊ป เป็น “Life Enriching” ที่จะยกระดับทุกมิติของการใช้ชีวิตของลูกค้าและสัตว์เลี้ยงผ่านทุกกลุ่มธุรกิจในเครือ
AQUA มุ่งสู่ฟินเทค  พิพัฒน์ แก้วไตรรัตน์ กรรมการผู้จัดการ บมจ.อควา คอร์เปอเรชั่น (AQUA)  วางแผนการดำเนินงานปี 2566 มุ่งสู่ธุรกิจ Fintech อย่างเป็นทางการแล้ว AQUA ยังมีธุรกิจกลุ่มขนส่งและโลจิสติกส์ที่มีแผนจะขยายการลงทุนให้ครอบคลุมมากยิ่งขึ้น เพื่อตอบโจทย์การลงทุน Mega Trend ตามที่ตั้งเป้าไว้ โดยวางแผนให้ทุกกลุ่มธุรกิจมีความเชื่อมโยงและสนับสนุนซึ่งกันและกัน สร้างเป็นระบบนิเวศด้านธุรกิจที่สร้างผลตอบแทนอันคุ้มค่าต่อทุกการลงทุน
บมจ.อุบล ไบโอ เอทานอล (UBE) ประกาศแต่งตั้ง “สุขสันต์ ว่องชูวงศ์” ขึ้นดำรงตำแหน่ง รองกรรมการผู้จัดการใหญ่ ฝ่ายบัญชีและการเงิน (CFO) มีผลตั้งแต่วันที่ 1 มี.ค. 2566 เป็นต้นไป เสริมแกร่งกลยุทธ์ด้านการเงิน ตามแนวคิดการดำเนินธุรกิจแบบ “UBEYOND” ด้วยการรักษาเสถียรภาพความมั่นคงทางพลังงาน ควบคู่กับการสร้างความมั่นคงทางอาหาร ด้วยการยกระดับธุรกิจแป้งมันสำปะหลังให้ทะยานสู่ธุรกิจอาหาร ที่ใช้นวัตกรรมเพื่อการบริโภคที่สอดรับกับพฤติกรรมผู้บริโภคยุคใหม่ ที่ใส่ใจเรื่องดีต่อสุขภาพ ดีต่อใจ และดีต่อสิ่งแวดล้อม